
LIETUVOS RESPUBLIKOS
MOKSLO IR STUDIJŲ ĮSTATYMO NR. XI-242 46, 59, 74, 75, 751, 752, 753, 76, 77, 82, 83 STRAIPSNIŲ PAKEITIMO, 9 STRAIPSNIO PRIPAŽINIMO NETEKUSIU GALIOS IR ĮSTATYMO PAPILDYMO 761, 762, 831 STRAIPSNIAIS ĮSTATYMO NR. XIV-654 3, 9, 12 IR 16 STRAIPSNIŲ PAKEITIMO 
ĮSTATYMAS

2022 m.            d. Nr. 
Vilnius


1 straipsnis. 3 straipsnio pakeitimas
1. Pakeisti 3 straipsnyje išdėstyto Lietuvos Respublikos mokslo ir studijų įstatymo 59 straipsnio 1 dalį ir ją išdėstyti taip:
,,1. Į aukštosios mokyklos pirmosios pakopos ir vientisąsias studijas konkurso būdu priimami asmenys, turintys ne žemesnį kaip vidurinį išsilavinimą ir išlaikę ne mažiau kaip tris (stojantieji į menų studijų krypčių grupės studijas ir baigę trumpąsias studijas – ne mažiau kaip du) valstybinius brandos egzaminus: lietuvių kalbos ir literatūros, matematikos (stojantiesiems į menų studijų krypčių grupės studijas jo išlaikyti nebūtina) ir stojančiojo pasirinktą egzaminą (baigusiems trumpąsias studijas pasirinkti egzamino nebūtina), kurių:
[bookmark: part_89f1bead0b6e46678b1143bdab4d93db]1) įvertinimų aritmetinis vidurkis švietimo, mokslo ir sporto ministro nustatyta tvarka prilygsta brandos egzaminų programose nustatytam pagrindiniam mokymosi pasiekimų lygiui, jeigu stojama į universitetines studijas;
[bookmark: part_eeec09d7a32043bea12b0300ae8a4ff0]2) įvertinimų aritmetinis vidurkis švietimo, mokslo ir sporto ministro nustatyta tvarka prilygsta brandos egzaminų programose nustatytam patenkinamam mokymosi pasiekimų lygiui, jeigu stojama į kolegines studijas.“
2. Pakeisti 3 straipsnyje išdėstyto Lietuvos Respublikos mokslo ir studijų įstatymo 59 straipsnio 3 dalį ir ją išdėstyti taip:
„3. Į aukštosios mokyklos trumposios pakopos studijas konkurso būdu priimami asmenys, turintys ne žemesnį kaip vidurinį išsilavinimą arba ir profesinę kvalifikaciją, įgytą pagal Lietuvos kvalifikacijų sandaros ketvirtąjį lygį atitinkančią profesinio mokymo programą, atsižvelgiant į jų mokymosi pasiekimus ir kitus aukštosios mokyklos nustatytus kriterijus, įvertinus profesiniuose standartuose ir studijų krypčių aprašuose nustatytus reikalavimus.“

2 straipsnis. 9 straipsnio pakeitimas 
Pakeisti 9 straipsnyje išdėstyto Mokslo ir studijų įstatymo 76 straipsnio 1 dalies 4 punktą ir jį išdėstyti taip:
„4) socialinėms stipendijoms, studijų stipendijoms, tikslinėms stipendijoms, aukštojo mokslo socialinės dimensijos priemonėms ir kitai paramai.“

3 straipsnis. 12 straipsnio pakeitimas
1. Pakeisti 12 straipsnio 2 dalyje išdėstyto Mokslo ir studijų įstatymo 77 straipsnio 1 dalį ir ją išdėstyti taip:
,,1. Stojančiųjų priėmimui į trumposios pakopos, pirmosios pakopos ir vientisųjų studijų valstybės finansuojamas studijų vietas ir pretenduojančių į studijų stipendijas konkursinė eilė sudaromos dvi konkursinės eilės. Šios konkursinės eilės sudaromos švietimo, mokslo ir sporto ministro nustatyta tvarka, įvertinus valstybinių aukštųjų mokyklų siūlymus, ir paskelbiamos kiekvienais metais iki gruodžio 1 dienos, likus ne  mažiau kaip 6 mėnesiams iki priėmimo į aukštąsias mokyklas pradžios. Konkursinėse eilėse esančių Stojančiųjų stojančiųjų konkursinis balas skaičiuojamas atskirai iš brandos egzaminų, mokymosi ir kitų specialiųjų gebėjimų įvertinimo rezultatų. Pasibaigus bendrojo priėmimo pagrindiniam etapui, antrojoje konkursinėje eilėje likus neužimtoms valstybės finansuojamoms studijų vietoms, švietimo, mokslo ir sporto ministro nustatyta tvarka į jas gali pretenduoti pirmojoje konkursinėje eilėje esantys asmenys.“
2. Papildyti 12 straipsnį 3 dalimi:
„3. Papildyti 77 straipsnį 11 dalimi:
„11.  Į pirmąją konkursinę eilę patenka visi šio įstatymo 59 straipsnio 1 dalyje nurodytas sąlygas ir išimtis tenkinantys asmenys. Į antrąją konkursinę eilę patenka asmenys, esantys pirmojoje konkursinėje eilėje ir papildomai tenkinantys bent vieną iš šių sąlygų:
1) stojantieji į pirmosios pakopos universitetines ir vientisąsias studijas ir pirmosios pakopos kolegines studijas yra baigę trumpąsias studijas;
2) stojantieji į universitetines pirmosios pakopos ir vientisąsias studijas ir pirmosios pakopos kolegines studijas tenkina aukštosios mokyklos nustatytas specialiųjų gebėjimų ir kompetencijų sąlygas ir turi ne trumpesnę kaip 12 mėnesių praktinės veiklos patirtį; stojantieji į universitetines pirmosios pakopos ir vientisąsias studijas ir pirmosios pakopos kolegines studijas – ne trumpesnę kaip 24 mėnesių praktinės veiklos patirtį; stojantieji į trumpąsias studijas – ne trumpesnę kaip 12 mėnesių praktinės veiklos patirtį. Į praktinės veiklos patirties trukmę įskaitomas darbas pagal darbo sutartį, savanoriška veikla pagal savanoriškos veiklos sutartį, nuolatinė privalomoji pradinė karo tarnyba, profesinė karo tarnyba ir savanoriška nenuolatinė karo tarnyba, praktinės veiklos patirties mėnesius skaičiuojant švietimo, mokslo ir sporto ministro nustatyta tvarka;
3) asmenims, kurie tenkina šio įstatymo 821 straipsnio 3 dalyje nurodytus kriterijus.“.“

4 straipsnis. 16 straipsnio pakeitimas
1. Pakeisti 16 straipsnio 2 dalį ir ją išdėstyti taip:
„2. Šio įstatymo 3, 4 straipsniai, 5 straipsnio 2 dalis, 6, 7, 8, 9, 10, 11 straipsniai 12 straipsnio 2 dalis ir 13 straipsnis įsigalioja 2024 m. sausio 1 d., išskyrus šio įstatymo 9 straipsnio 1 dalies 4 punktą.“
2. Papildyti 16 straipsnį nauja 3 dalimi:
„3. Šio įstatymo 9 straipsnio 1 dalies 4 punktas ir 12 straipsnio 2 ir 3 dalys įsigalioja 2023 m. sausio 1 d.“ 
3. Buvusias 16 straipsnio 3–6 dalis laikyti atitinkamai 4–7 dalimis.


Skelbiu šį Lietuvos Respublikos Seimo priimtą įstatymą.

